Jin

Gwirod sydd ag aeron meryw fel prif darddiad ei flas yw jin neu wirod meryw.Griffiths, Bruce a Jones, Dafydd Glyn. Geiriadur yr Academi (Caerdydd, Gwasg Prifysgol Cymru, 1995 [argraffiad 2006]), t. 604 [gin]. Gellir distyllu jin o unrhyw grawn, taten neu fetysen, ond iddo gael blas aeron meryw. Gan amlaf caiff ei ddistyllu mwy nag unwaith.

Gwneir jin yn gyntaf yn yr Iseldiroedd yn yr 17g, a chywasgiad o'r gair Iseldireg genever (merywen) yw "jin".Rockwood, Camilla (gol.). Brewer's Dictionary of Phrase and Fable, 18fed argraffiad (Caeredin, Chambers, 2009), t. 557. Daeth yn boblogaidd iawn yng ngwledydd Prydain, yn enwedig Llundain, mewn cyfnod a elwir yn y Gin Craze.Dillon, Patrick. The Much-lamented Death of Madam Geneva (Llundain, Headline Review, 2002). Gelwir jin sych sydd ag ABV o tua 40% yn jin sych Llundeinig. Cafodd y rhai gwreiddiol eu cynhyrchu yn Llundain, ond heddiw gellir eu distyllu yn unrhyw le. Gellir hefyd trwytho jin ag eirin surion bach a siwgr i wneud y gwirodlyn a elwir yn jin eirin (Saesneg: sloe gin).

Gordon's yw'r jin sych Llundeinig mwyaf poblogaidd yn y byd. Fe'i gynhyrchir yng ngwledydd Prydain ers 1769, ac mae gan y cwmni Warant Frenhinol. Ymysg y brandiau eraill o jin yw Bombay Sapphire, Tanqueray, Beefeater, a Hendrick's. Distyllir Brecon Gin ym Mhenderyn.
bawd|chwith|Jin Môr gan Halen Môn, ar werth yn eu siop ym Mrynsiecyn, Ynys Môn.

Mae jin yn gynhwysyn craidd i fwy o goctels nag unrhyw gwirod arall.Halley, Ned. The Wordsworth Ultimate Cocktail Book (Ware, Wordsworth, 1998), t. 74. Ymysg y diodydd cymysg poblogaidd sy'n cynnwys jin yw'r Tom Collins, y Singapore Sling, a'r jin a thonig.

Cyfeiriadau

Dolenni allanol
 Tudalen newyddion gin - Alcohol and Drugs History Society
 Gin yn Llundain Fictorianaidd


Categori:Gwirodydd